Source: http://www.zakonypreludi.sk/zz/2003-547
Timestamp: 2016-05-26 02:44:33+00:00
Document Index: 3080436

Matched Legal Cases: ['§ 117', '§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 141', '§ 2', '§ 9', '§ 5']

547/2003 Z. z. Vyhláška o kvalifikačnom predpoklade na zabezpečenie činnosti stavebného úradu | Aktuálne znenie
Zákony pre ľudíZbierka zákonov SRRočník 2003547/2003 Z. z.Aktuálne znenie
Vyhláška č. 547/2003 Z. z.Vyhláška Ministerstva výstavby a regionálneho rozvoja Slovenskej republiky o obsahu a rozsahu odbornej prípravy a postupe pri overovaní a osvedčovaní osobitného kvalifikačného predpokladu na zabezpečenie činnosti stavebného úradu
Pracovné právo a personalistikaOsobitné pracovné podmienkySprávne právoSprávne orgányStavebníctvo a architektúraSprávne orgány na úseku stavebníctva
01.01.2004547
01.01.2004VYHLÁŠKA
01.01.2004Ministerstva výstavby a regionálneho rozvoja Slovenskej republiky
01.01.2004z 1. decembra 2003
01.01.2004o obsahu a rozsahu odbornej prípravy a postupe pri overovaní a osvedčovaní osobitného kvalifikačného predpokladu na zabezpečenie činnosti stavebného úradu
01.01.2004Ministerstvo výstavby a regionálneho rozvoja Slovenskej republiky (ďalej len „ministerstvo“) podľa § 117 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení zákona č. 103/2003 Z. z. ustanovuje:
01.01.2004§ 1
01.01.2004Osobitný kvalifikačný predpoklad na zabezpečenie činnosti stavebného úradu sa získava odbornou prípravou, ktorá sa končí skúškou a vydaním osvedčenia o overení jeho získania.
01.01.2004§ 2
01.01.2004Obsah a rozsah odbornej prípravy je uvedený v prílohe.
01.01.2004§ 3
01.01.2004(1) Odbornú prípravu vykonáva vzdelávacie zariadenie1) poverené ministerstvom.
01.01.2004(2) Odborná príprava sa uskutočňuje v rozsahu piatich dní, a to v priebehu jedného roka od prijatia zamestnanca. Ak ide o zamestnanca, ktorého pracovný pomer vznikol pred nadobudnutím účinnosti tejto vyhlášky, príprava sa uskutoční do 31. decembra 2004.
01.01.2004(3) Zamestnanca na odbornú prípravu prihlási zamestnávateľ.
01.01.2004§ 4
01.01.2004(1) Získanie osobitného kvalifikačného predpokladu sa overuje skúškou. Obsahom skúšky je overenie doplnenia požadovaných vedomostí a schopností potrebných na výkon verejnej služby v rozsahu odbornej prípravy.
01.01.2004(2) Skúška sa skladá z písomnej časti a ústnej časti, ktoré sa konajú v jeden deň, spravidla do 30 dní po skončení odbornej prípravy. Ústna časť skúšky sa koná po úspešnom skončení písomnej časti skúšky.
01.01.2004§ 5
01.01.2004Skúška sa vykonáva pred skúšobnou komisiou. Skúšobnú komisiu zriaďuje ministerstvo. Skúšobnú komisiu tvorí predseda a najmenej dvaja ďalší členovia skúšobnej komisie.
01.01.2004§ 6
01.01.2004(1) Výsledok skúšky sa hodnotí klasifikačnými stupňami „vyhovel“ alebo „nevyhovel“.
01.01.2004(2) O skúške a jej výsledku sa vyhotovuje zápisnica. Výsledok skúšky sa oznámi zamestnancovi ústne po jej vykonaní.
01.01.2004(3) Ak zamestnanec na skúške nevyhovel, môže skúšku jeden raz opakovať, najskôr po jednom mesiaci a najneskôr do troch mesiacov odo dňa skúšky, na ktorej nevyhovel.
01.01.2004§ 7
01.01.2004Osvedčenie o získaní osobitného kvalifikačného predpokladu na zabezpečenie činnosti stavebného úradu sa vydáva najneskôr do 30 dní od vykonania skúšky; podpisuje ho predseda skúšobnej komisie a vedúci vzdelávacieho zariadenia.
01.01.2004§ 8
01.01.2004Zamestnanec, ktorý získal osobitný kvalifikačný predpoklad podľa § 141 ods. 6 stavebného zákona alebo podľa tejto vyhlášky a nezabezpečoval činnosť stavebného úradu sústavne počas najmenej piatich rokov, sa zúčastňuje odbornej prípravy podľa § 2.
01.01.2004§ 9
01.01.2004Táto vyhláška nadobúda účinnosť 1. januára 2004.
01.01.2004László Gyurovszky v. r.
01.01.2004Príloha
01.01.2004k vyhláške č. 547/2003 Z. z.
01.01.2004OBSAH A ROZSAH ODBORNEJ PRÍPRAVY ZAMESTNANCOV VO VEREJNEJ SLUŽBE NA ZABEZPEČENIE ČINNOSTI STAVEBNÉHO ÚRADU
01.01.2004Odborná príprava zamestnancov vo verejnej službe na zabezpečenie činnosti stavebného úradu je zameraná na doplnenie požadovaných odborných vedomostí a schopností.
01.01.20041. Vedomosti
01.01.20041.1. Všeobecné
01.01.20041.1.1. Ústava Slovenskej republiky.
01.01.20041.1.2. Organizácia ústredných orgánov štátnej správy a orgánov verejnej správy.
01.01.20041.1.3. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 543/2002 Z. z.
01.01.20041.1.4. Zákon č. 152/1998 Z. z. o sťažnostiach.
01.01.20041.1.5. Zákon č. 85/1990 Zb. o petičnom práve v znení zákona č. 242/1998 Z. z.
01.01.20041.1.6. Zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov.
01.01.20041.2. Špecifické
01.01.20041.2.1. Základné
01.01.20041.2.1.1. Zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
01.01.20041.2.1.2. Vyhláška Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona.
01.01.20041.2.1.3. Vyhláška Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
01.01.20041.2.1.4. Vyhláška Ministerstva životného prostredia Slovenskej republiky č. 55/2001 Z. z. o územnoplánovacích podkladoch a územnoplánovacej dokumentácii.
01.01.20041.2.1.5. Zákon č. 71/1967 Zb. o správnom konaní (správny poriadok) v znení neskorších predpisov
01.01.20041.2.1.6. Zákon Slovenskej národnej rady č. 372/1990 Zb. o priestupkoch v znení neskorších predpisov.
01.01.20041.2.1.7. Zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov.
01.01.20041.2.2. Súvisiace
01.01.20041.2.2.1. Vybrané časti právnych predpisov chrániacich zložky životného prostredia a iné osobitné záujmy, najmä na
01.01.2004– ochranu a tvorbu životného prostredia,
01.01.2004– ochranu poľnohospodárskeho pôdneho fondu a lesného fondu,
01.01.2004– ochranu pamiatkového fondu,
01.01.2004– ochranu a starostlivosť o zdravie ľudí,
01.01.2004– ochranu pred požiarmi,
01.01.2004– ochranu z hľadiska veterinárnej starostlivosti,
01.01.2004– ochranu bezpečnosti pri práci.
01.01.20041.2.2.2. Vybrané časti zákonov o
01.01.2004– stavebných výrobkoch,
01.01.2004– technických požiadavkách a o posudzovaní zhody,
01.01.2004– verejných prácach,
01.01.2004– katastri nehnuteľností,
01.01.2004– autorizovaných architektoch a autorizovaných stavebných inžinieroch.
01.01.20041.2.2.3. Vybrané časti
01.01.2004– občiansko-právnych predpisov,
01.01.2004– obchodno-právnych predpisov.
01.01.20041.2.3. Technické predpisy a technické normy upravujúce podmienky ochrany verejných a iných osobitných záujmov v súvislosti konaniami vykonávanými podľa stavebného zákona a technické požiadavky súvisiace so stavbami a s ich výstavbou.
01.01.20042. Schopnosti
01.01.20042.1. Praktické aplikačné úradné postupy.
01.01.20042.2. Komunikácia s verejnosťou.
Poznámky pod čiarou 01.01.20041) § 5 zákona č. 386/1997 Z. z. o ďalšom vzdelávaní a o zmene zákona Národnej rady Slovenskej republiky č. 387/1996 Z. z. o zamestnanosti v znení neskorších predpisov.